rejauldu/bengali-wikipedia huggingface dataset:
ডিসফানিয়া মিলিটারিস(Dysphania militaris) হল 'জিওমেট্রিডি' গোত্রের এক প্রজাতির মথ। এরা দিবাচর ও সাধারনত এদের দিনের বেলায় উড়তে দেখা যায়। এর উজ্জ্বল রঙের জন্য অনেকে একে প্রজাপতি ভেবে ভুল করে।  সাধারণত দক্ষিণ এশিয়ার বিভিন্ন অঞ্চলে এদের দেখতে পাওয়া যায়। প্রায় সদৃশ কয়েকটি প্রজাতিও এসব অঞ্চলে দেখা যায়। এদের মধ্যে কয়েকটি আবার এর সাথে খুব নিকট সম্পর্কযুক্ত।  লার্ভার খাদ্য প্রধানত Carallia sp., Kandelia candel ও Rhodomyrtus tomentosa ইত্যাদি উদ্ভিদ।Robinson, G. S., P. R. Ackery, I. J. Kitching, G. W. Beccaloni & L. M. Hernández, 2010. HOSTS - A Database of the World's Lepidopteran Hostplants. Natural History Museum, London.  চিত্রশালা    তথ্যসূত্র    বহিঃসংযোগ  The Moths of Borneo Images  বিষয়শ্রেণী:মথ বিষয়শ্রেণী:অমেরুদণ্ডী প্রাণী বিষয়শ্রেণী:পশ্চিমবঙ্গের মথ বিষয়শ্রেণী:জিওমেট্রিনি
মালিনী অ্যান্ড  কোং অপরাধের উপর ভিত্তি করে নির্মিত ২০১৫ সালের ভারতীয় তেলুগু ভাষার মারপিটধর্মী চলচ্চিত্র।  চলচ্চিত্রটিতে অভিনয় করেছেন পূনম পাণ্ডে, সম্রাট রেড্ডি এবং সুমন।   কুশীলব   পূনম পাণ্ডে – মালিনী  সম্রাট রেড্ডি – ধর্মেন্দ্র  সুমন  সাম্বা শিব  অজয় রত্নম  জাকির হোসেন  রবি কালে  কাব্য সিং  জীব   সাউন্ডট্র্যাক  চলচ্চিত্রটির সঙ্গীতের সুর দিয়েছেন ভি. গোপাল এবং প্রকাশ করেছে ভেগা মিউজিক। সমস্ত গানের কথা লিখেছেন ভীরু কে.।   তথ্যসূত্র    বহিঃসংযোগ     বিষয়শ্রেণী:২০১৫-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় আদিরসাত্মক থ্রিলার চলচ্চিত্র বিষয়শ্রেণী:তেলুগু ভাষার চলচ্চিত্র বিষয়শ্রেণী:ভারতে সন্ত্রাসবাদ সম্পর্কে চলচ্চিত্র বিষয়শ্রেণী:ভারতীয় আদিরসাত্মক চলচ্চিত্র বিষয়শ্রেণী:২০১০-এর দশকের তেলুগু ভাষার চলচ্চিত্র
মেজবাহউদ্দীন আহমেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ২৯-১১-২০১১   জন্ম ও শিক্ষাজীবন  মেজবাহউদ্দীন আহমেদের জন্ম রংপুর জেলা শহরের ধাপে। তার বাবার নাম ডা. আইন উদ্দীন আহমেদ এবং মায়ের নাম জাহানারা বেগম। তার স্ত্রীর নাম কানিজ আহমেদ। তাদের তিন মেয়ে।    কর্মজীবন  ১৯৭১ সালে ব্যবসা করতেন মেজবাহউদ্দীন আহমেদ। সামরিক প্রশিক্ষণপ্রাপ্তও ছিলেন তিনি। ১৯৬৮ সালে পাকিস্তান সেনাবাহিনীর ক্যাডেট অফিসার হিসেবে যোগ দিয়ে কারকুনে প্রশিক্ষণ নেন। কিন্তু তাকে সেনাবাহিনীতে কমিশন দেওয়া হয়নি। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধ শেষে  ভারতের সাহেবগঞ্জে কিছুদিন প্রশিক্ষক হিসেবে কাজ করেন। পরে যুদ্ধ করেন ছয় নম্বর সেক্টরের পাটগ্রাম সাবসেক্টরে। বড়খাতা, পাটগ্রামসহ আরও কয়েকটি স্থানে সাহসিকতার সঙ্গে যুদ্ধ করেন। পাটগ্রাম সাবসেক্টরের অধিনায়ক মতিউর রহমান (বীর বিক্রম) এর নেতৃত্বে একাধিক সফল অপারেশনে অংশ নিয়েছেন মেজবাহউদ্দীন। ৫ ডিসেম্বর লালমনিরহাট মুক্ত করার পর মেজবাহউদ্দীন তার দল নিয়ে অগ্রসর হন রংপুরের দিকে। ১৬ ডিসেম্বর রংপুর পুলিশ লাইন দখল করে তিনি সেখানে পতাকা ওড়ান। মেজবাহউদ্দীন আহমেদ স্বাধীনতার পর  বাংলাদেশ সেনাবাহিনীতে চাকরি করেন।   মুক্তিযুদ্ধে ভূমিকা  ১৯৭১ সালের ২০ বা ২১ নভেম্বর লালমনিরহাট জেলার অন্তর্গত হাতীবান্ধার বড়খাতার পূর্ব ও উত্তর কোণে ছিলো ভারতের পশ্চিমবঙ্গ রাজ্যের সীমানা। পশ্চিম দিকে ছিলো তিস্তা নদী। পাটগ্রাম থেকে রেল ও সড়কপথ হাতীবান্ধার ওপর দিয়ে লালমনিরহাটের সঙ্গে যুক্ত। হাতীবান্ধার বড়খাতা ও থানা সদরে ছিল পাকিস্তান সেনাবাহিনীর শক্ত প্রতিরক্ষা অবস্থান। সেখানে কয়েকবার মুক্তিবাহিনী আক্রমণ চালিয়ে ব্যর্থ হয়। নভেম্বর মাসের মাঝামাঝি মুক্তিযোদ্ধারা আবার সেখানে আক্রমণের জন্য প্রস্তুতি নিতে থাকেন। পরিকল্পনা অনুযায়ী, ২০-২১ নভেম্বর মুক্তিযোদ্ধারা থানা সদর ও বড়খাতায় আক্রমণের জন্য সীমান্ত এলাকা থেকে রওনা দেন। একটি দলের নেতৃত্বে ছিলেন মেজবাহউদ্দীন আহমেদ। তাদের সার্বিক নেতৃত্বে ছিলেন সাব সেক্টর কমান্ডার মতিউর রহমান (বীর বিক্রম)। সেদিন ছিল ঈদের দিন এবং সকাল আটটায় একযোগে মুক্তিযোদ্ধারা অতর্কিতে আক্রমণ চালান। দিনের আলোয় ওই সময় আক্রমণের জন্য উপযোগী ছিল না। মুক্তিযোদ্ধারা ভেবেছিলেন, ঈদের দিনে পাকিস্তানি সেনারা কিছুটা ঈদ আমদে থাকবে। ওই সুযোগে তাদের আক্রমণ সফল হবে। কিন্তু তা ঘটেনি। পাকিস্তানিরা পুরোপুরি সতর্কই ছিল। আরেকটি ঘটনা, সেদিন ক্যাম্পে পাকিস্তানি সেনা বদল হচ্ছিল। অর্থাৎ নতুন দল লালমনিরহাট থেকে এসে সেখানে অবস্থান নিচ্ছিল। সেখানে যারা ছিল তারা লালমনিরহাটে যাচ্ছিল। এমন সময়ই মুক্তিযোদ্ধারা সেখানে আক্রমণ করেন। আকস্মিক আক্রমণে প্রথমেই পাকিস্তানি সেনাবাহিনীর দলনেতাসহ কয়েকজন নিহত হয়। এরপর ভীতসন্ত্রস্ত পাকিস্তানি সেনারা পিছু হটতে থাকে। এই সুযোগে সাহসী মেজবাহউদ্দীনের নেতৃত্বে মুক্তিযোদ্ধারা পাকিস্তানি সেনাবাহিনীর বড়খাতা ঘাঁটি দখল করে ফেলেন। কয়েক দিন ধরে সেখানে যুদ্ধ হয়। ২৪ নভেম্বর পাকিস্তানি সেনাবাহিনীর দল হাতীবান্ধা থেকে পালিয়ে যায়।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:জীবিত ব্যক্তি বিষয়শ্রেণী:রংপুর জেলার ব্যক্তি
ইয়োনাতান আদিদ নুনিয়েস গার্সিয়া (; জন্ম: ২৬ নভেম্বর ২০০১; ইয়োনাতান নুনিয়েস নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব মোতাগুয়া এবং হন্ডুরাস অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ২০১৮ সালে, নুনিয়েস হন্ডুরাস অনূর্ধ্ব-২০ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  ইয়োনাতান আদিদ নুনিয়েস গার্সিয়া ২০০১ সালের ২৬শে নভেম্বর তারিখে হন্ডুরাসের লা সেইবায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  নুনিয়েস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ           বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:হন্ডুরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:হন্ডুরাসের অনূর্ধ্ব-২০ আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
local p = {}  -- List of default title texts. local defaultTitleTextlist = { 	["TBA"] = "ঘোষণা করা হবে", 	["TBD"] = "নির্ধারণ করা হবে", 	["N/A"] = "উপলব্ধ নয়"	 }  -- Local function which is used to retrieve the title text. local function getTitleText(args, altText) 	local titleText = args[2] or args["title_text"]  	-- If the title text was manually added, return it. 	if (titleText) then 		return titleText 	end 	 	-- The title text was not set, get the correct default text which corresponds to the alt text. 	for k, v in pairs(defaultTitleTextlist) do 		if (altText == k) then 			return v 		end 	end end  -- Local function which is used to retrieve the alt text. local function getAltText(args) 	local altText = args[1] or args["alt_text"] 	 	if (altText == nil) then 		altText = "TBA" 	end 	 	return altText end  -- Local function which does the actual main process. function p._main(args) 	local altText = getAltText(args) 	local titleText = getTitleText(args, altText)  	return "" .. altText .. "" end  --[[ Public function which is used to create information for an empty text cell.  Parameters: 	-- |1= or |alt_text=		— optional; The text which will be written in the cell. 	-- |2= or |title_text=		— optional; The text which will be shown when hovering over the cell. --]] function p.main(frame) 	local getArgs = require('Module:Arguments').getArgs; 	local args = getArgs(frame); 	return p._main(args) end  return p
ইবনে ইমাম (১৯৩২ - ২৭ নভেম্বর ২০০৯) ছিলেন একজন ভারতীয় বাঙালি সাহিত্যিক। বাঙালি মুসলমান সাহিত্যিকমহলে তিনি রসরাজ হিসাবে পরিচিত ছিলেন।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৬৪,    সংক্ষিপ্ত জীবনী  ইবনে ইমামের জন্ম  ব্রিটিশ ভারতের অধুনা  পশ্চিমবঙ্গের হুগলি জেলার রামনগরে। পিতা আলি মুহাম্মদ এবং মাতা আজিজা খাতুন। পরে তাদের স্থায়ী আবাস ছিল কলকাতার ঝাউতলা লেনে। প্রচারবিমুখ লেখক হিসাবে সাহিত্যচর্চা করেছেন। স্বাধীনোত্তর বাংলায় বিশেষকরে কলকাতায় তিনি বাঙালি মুসলমানদের সাহিত্যচর্চায় উৎসাহ দিতেন। তিনি নিজে রম্যরচনায় সিদ্ধহস্ত ছিলেন। তিনি 'জাগরণ' 'নতুন গতি',আবদুল আযীয আল আমান সম্পাদিত কাফেলা পত্রিকার সঙ্গে যুক্ত ছিলেন। ষাট-সত্তরের দশকে তার লেখা 'মিনাবাজার', 'সরাইখানা যাত্রী' পাঠকমহলে বিশেষ সমাদৃত হয়। তার লেখার প্রধান বিষয় ছিল বাঙালি মুসলমানদের জীবন। এছাড়াও তিনি নবির জীবনের নানা ঘটনা লিখেছেন। তন্মধ্যে তার কুঁড়ে ঘরের রাজা বিশেষ প্রশংসিত হয়। তার অন্যান্য রচনাগুলি হল-  বিশ্বের একশো আঠারো ভাষার প্রবাদ  পরিবর্তন  সঙ  কলমে তুলিতে  পুতুল নাচ প্রভৃতি।  তবে তার আরো অগ্রন্থিত রচনা বিভিন্ন পত্র পত্রিকায় ছড়িয়ে আছে।  ইবন ইমাম সাহিত্যসৃষ্টির জন্য কাফেলা ও 'নতুন গতি' পুরস্কার লাভ করেছেন।  প্রচারবিমুখ এই বাঙালি সাহিত্যিক ম্যালিগন্যান্ট ম্যালেরিয়ায় আক্রান্ত হন। দীর্ঘদিন চিকিৎসাধীন ছিলেন কলকাতার এক বেসরকারি নার্সিংহোমে। ২০০৯ খ্রিস্টাব্দের ২৭ নভেম্বর শেষ নিঃশ্বাস ত্যাগ করেন।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:২০০৯-এ মৃত্যু বিষয়শ্রেণী:হুগলি জেলার ব্যক্তি বিষয়শ্রেণী:পশ্চিমবঙ্গের সাহিত্যিক বিষয়শ্রেণী:বাঙালি সাহিত্যিক বিষয়শ্রেণী:মুসলিম লেখক
ডিএনএ অনুক্রম নির্ণয় () বলতে ডিএনএ-র ভেতরে অবস্থিত নিউক্লিওটাইডগুলির ক্রম তথা নিউক্লিয়িক অ্যাসিডের অনুক্রম নির্ণয় করার প্রক্রিয়াটিকে বোঝানো হয়। অ্যাডেনিন, গুয়ানিন, সাইটোসিন এবং থাইমিন নামক চারটি ভিত্তির অনুক্রম নির্ণয় করার জন্য ব্যবহৃত যেকোনও পদ্ধতি বা প্রযুক্তি এর অন্তর্ভুক্ত। দ্রুত ডিএনএন অনুক্রম নির্ণয় পদ্ধতিগুলির আবির্ভাবের ফলে জীববৈজ্ঞানিক ও চিকিৎসা গবেষণা ও আবিষ্কারের গতি বহুগুণে ত্বরান্বিত হয়েছে।  ডিএনএ অনুক্রমসমূহের জ্ঞান প্রাথমিক জীববৈজ্ঞানিক গবেষণার জন্য আবশ্যকীয় উপাদানে পরিণত হয়েছে এবং বহুসংখ্যক ফলিত ক্ষেত্র যেমন চিকিৎসাবৈজ্ঞানিক রোগনির্ণয়, জৈবপ্রযুক্তি, আদালতি জীববিজ্ঞান, ভাইরাসবিজ্ঞান এবং জীববৈজ্ঞানিক প্রণালীবিজ্ঞান, ইত্যাদিতে এটি অপরিহার্য হয়ে উঠেছে। সুস্থ এবং পরিব্যক্ত ডিএনএ অনুক্রম তুলনা করে বিভিন্ন ধরনের রোগ, বিশেষ করে বিভিন্ন ধরনের কর্কটরোগ (ক্যান্সার) নির্ণয় করা, বিদ্যমান প্রতিরক্ষিকা (অ্যান্টিবডি) সংগ্রহ নির্ণয় করা, এবং রোগীর চিকিৎসায় দিকনির্দেশনা প্রদান করা সম্ভব। ডিএনএ অনুক্রম নির্ণয়ের দ্রুত পন্থা থাকলে অপেক্ষাকৃত দ্রুততর ও ব্যক্তিগত যত্নপ্রদানকারী চিকিৎসাসেবা প্রদান করা সম্ভব এবং আরও অনেক জীবাণু শনাক্ত ও শ্রেণীকরণ করা সম্ভব।  আধুনিক ডিএনএ অনুক্রম নির্ণয়ে যে দ্রুতি অর্জিত হয়েছে, তা বিভিন্ন প্রকার ও প্রজাতির জীবের প্রায়-সম্পূর্ণ বা সম্পূর্ণ বংশাণুসমগ্র অনুক্রম নির্ণয় প্রক্রিয়াতে গুরুত্বপূর্ণ ভূমিকা রেখেছে, যেগুলির মধ্যে মানব বংশাণুসমগ্র এবং অন্যান্য বহুসংখ্যক প্রজাতির প্রাণী, উদ্ভিদ ও অণুজীবের সম্পূর্ণ বংশাণুসমগ্র অন্তর্ভুক্ত। thumbnail|একটি স্বয়ংচালিত শৃঙ্খল-সমাপ্তকরণ ডিএনএ অনুক্রম নির্ণয় প্রক্রিয়ার ফলাফলসমূহ  উচ্চশিক্ষায়তনিক গবেষকেরা ১৯৭০-এর দশকের শুরুর দিকে দ্বিমাত্রিক বর্ণলেখচিত্রণের উপর নির্ভরশীল অত্যন্ত কষ্টসাধ্য কিছু পদ্ধতি ব্যবহার করে প্রথম ডিএনএ অনুক্রমগুলি নির্ণয় করেন। ডিএনএ অনুক্রম নির্ণায়ক যন্ত্রে ব্যবহারযোগ্য প্রতিপ্রভা-ভিত্তিক অনুক্রম নির্ণয় পদ্ধতির উদ্ভাবনের পর থেকে ডিএনএ অনুক্রম নির্ণয় অনেক সহজ ও দশের কয়েক ঘাত গুণ দ্রুততর হয়েছে।  তথ্যসূত্র  বিষয়শ্রেণী:ডিএনএ অনুক্রম নির্ণয় বিষয়শ্রেণী:জৈবপ্রযুক্তি বিষয়শ্রেণী:ডিএনএ বিষয়শ্রেণী:বংশাণুগত মানচিত্রণ বিষয়শ্রেণী:আণবিক জীববিজ্ঞান বিষয়শ্রেণী:আণবিক জীববিজ্ঞান কৌশল বিষয়শ্রেণী:১৯৭০-এ প্রবর্তন বিষয়শ্রেণী:১৯৭০-এ জীববিজ্ঞান বিষয়শ্রেণী:১৯৭০-এ জৈবপ্রযুক্তি বিষয়শ্রেণী:১৯৭০-এ বিজ্ঞান বিষয়শ্রেণী:১৯৯৮-এ প্রযুক্তি বিষয়শ্রেণী:বংশাণু মানচিত্রণ বিষয়শ্রেণী:আণবিক জীববিজ্ঞান প্রযুক্তি
অনন্য বিক্রয় প্রস্তাব (ইউএসপি), যাকে অদ্বিতীয় বিক্রয় প্রস্তাব বা অনন্য বিক্রয় পয়েন্ট বা ব্যবসায়িক মডেল ক্যানভাসে অনন্য মান প্রস্তাবও (ইউভিপি) বলা হয়, এটি গ্রাহকদের অবহিত করার বিপণন কৌশল যে কীভাবে নিজের ব্র্যান্ড বা পণ্য তার প্রতিযোগীদের চেয়ে বিভিন্ন দিক থেকে শ্রেষ্ঠ।  এটি ১৯৪০ এর দশকের গোড়ার দিকে সফল বিজ্ঞাপন প্রচারাভিযানে ব্যবহৃত হয়েছিল। এই শব্দটি টেলিভিশন বিজ্ঞাপনের অগ্রদূত টেড বেটস অ্যান্ড কোম্পানির রোসার রিভস দ্বারা উদ্ভাবিত হয়েছিল। হার্ভার্ড বিজনেস স্কুলের অধ্যাপক থিওডোর লেভিট পরামর্শ দিয়েছিলেন যে, "পার্থক্য সবচেয়ে গুরুত্বপূর্ণ কৌশলগত এবং কৌশলগত ক্রিয়াকলাপগুলির মধ্যে একটি যেখানে সংস্থাগুলিকে ক্রমাগত জড়িত থাকতে হবে। শব্দটি একজনের "ব্যক্তিগত ব্র্যান্ড" কভার করার জন্য প্রসারিত করা হয়েছে।  এটির সঙ্গা ও গুরুত্ব বোঝাতে গিয়ে দৈনিক ইত্তেফাকে বলা হয়েছে, "অনন্য বিক্রয় প্রস্তাব—ইউএসপি। আমেরিকান বিজ্ঞাপনদাতা রোসার রিভস ইউএসপির ধারণাটি প্রথম প্রবর্তন করেন। যখন একটি ব্যবসায়-প্রতিষ্ঠান তাদের তৈরীকৃত পণ্যগুলোতে এমন সব বৈশিষ্ট্য এবং সুবিধা দিয়ে ক্রেতাদের মধ্যে উপস্থাপন করে, যা সমজাতীয় অন্য প্রতিযোগী ব্যবসায়-প্রতিষ্ঠানের পণ্যের মধ্যে নেই, সেটিকে বলা হয় অনন্য বিক্রয় প্রস্তাব—ইউএসপি। ইউএসপি মূলত কোম্পানির এমন একটি বিপণন কৌশল, যেটির কারণে গ্রাহকরা আপনার পণ্য পছন্দ করবে এবং আপনাকে অন্যান্য অনেক কোম্পানির মধ্য থেকে বেছে নেবে। ইউএসপি অনুগত গ্রাহকদের পণ্য ক্রয়ে উত্সাহিত করে থাকে। যে কোম্পানি তাদের পণ্যগুলোতে অন্য কোম্পানির পণ্যগুলো থেকে আলাদা বিশেষত্বে তৈরি করতে সক্ষম হবে, সেই কোম্পানিগুলোই ভোক্তা সন্তুষ্টি অর্জনের মাধ্যমে ব্যবসায়ে সফলতা অর্জন করবে।"ব্যবসায়ে ইউএসপি কেন প্রয়োজন?, মাইন উদ্দীন হাসান, ০৬ সেপ্টেম্বর ২০২২, দৈনিক ইত্তেফাক।    তথ্যসূত্র    বহিঃসংযোগ   https://www.english-bangla.com/lessons/definition/definition-of-unique-selling-proposition-usp-in-bengali  বিষয়শ্রেণী:বিপণন
সেন্ট জন্স চার্চ হল কলকাতার একটি গির্জা। এটি একটি ক্যাথিড্রাল হিসেবে প্রতিষ্ঠিত হয়। সেন্ট জন'স চার্চ কলকাতায় ব্রিটিশ ইস্ট ইন্ডিয়া কোম্পানির দ্বারা প্রথম স্থাপিত ভবনগুলির একটি। এটি রাজভবনের উত্তর-পশ্চিম কোণে অবস্থিত। এই গির্জার নির্মাণকাজ শুরু হয়েছিল ১৭৮৪ সালে। পাবলিক লটারির মাধ্যমে নির্মাণব্যয় ৩০,০০০ টাকা তোলা হয়েছিল। কাজ শেষ হয় ১৭৮৭ সালে। সেন্ট জন'স চার্চ কলকাতার তৃতীয় সবচেয়ে পুরনো (আর্মেনিয়ান গির্জা ও ওল্ড মিশন চার্চের পরে) গির্জা।Roy, Nishitranjan,Swasato Kolkata Ingrej Amaler Sthapathya, , pp. 24, 1st edition, 1988, Prtikhan Press Pvt. Ltd. ১৮৪৭ সাল পর্যন্ত সেন্ট জন'স চার্চ ছিল কলকাতার অ্যাংলিকান ক্যাথিড্রাল। তারপর সেন্ট পল'স চার্চে কলকাতার ক্যাথিড্রাল স্থানান্তরিত হয়। সেন্ট জন'স চার্চটি লন্ডনের সেন্ট মার্টিন-ইন-দ্য-ফিল্ডস চার্চের আদলে নির্মিত।  ইতিহাস ও গঠন সেন্ট জন্স চার্চের জন্য জমিটি প্রদান করেছিলেন শোভাবাজার রাজাবাড়ির প্রতিষ্ঠাতা নব কিসেন বাহাদুর।   পাদটীকা      বিষয়শ্রেণী:ভারতের গির্জা বিষয়শ্রেণী:কলকাতার গির্জা বিষয়শ্রেণী:পশ্চিমবঙ্গের গির্জা বিষয়শ্রেণী:কলকাতায় খ্রিস্টধর্ম বিষয়শ্রেণী:কলকাতার দর্শনীয় স্থান বিষয়শ্রেণী:বেঙ্গল প্রেসিডেন্সি বিষয়শ্রেণী:১৭৮৭-এ ব্রিটিশ ভারতে প্রতিষ্ঠিত
১৯৯৬ সালের ৯ সেপ্টেম্বর সন্তু লারমার নেতৃত্বাধীন শান্তিবাহিনী কর্তৃক রাঙ্গামাটি জেলার পাকুয়াখালীতে নিরীহ এবং নিরস্ত্র বাঙালি কাঠুরিয়াদের উপর পরিচালিত গণহত্যাই পাকুয়াখালী গণহত্যা নামে পরিচিত।   পটভূমি  তখন পার্বত্যাঞ্চলের নিরীহ অসহায় পাহাড়ি-বাঙালিরা শান্তিবাহিনীকে নিয়মিত চাঁদা দিয়ে পাহাড় থেকে বাঁশ-কাঠসহ অন্যান্য বনজ সম্পদ সংগ্রহ করে জীবিকা নির্বাহ করছিল। রাঙ্গামাটি জেলার লংগদু উপজেলার সীমান্তবর্তী বাঘাইছড়ির পাকুয়াখালীতেও একই অবস্থা চলছিল। এখানে প্রতিদিন শত শত পাহাড়ি এবং বাঙালি কাঠুরিয়া শান্তিবাহিনীকে চাঁদা দিয়ে বাঁশ এবং গাছ কাটতে যেত পাহাড়ে।  চাঁদা আদায়সহ বিভিন্ন বিষয় নিয়ে আলাপ-আলোচনার জন্য মাঝে-মধ্যে পাহাড়ে শান্তিবাহিনীর সঙ্গে কাঠুরিয়াদের বৈঠক হতো। এক পর্যায়ে ৯ সেপ্টেম্বর ’৯৬ একটি বৈঠক ডাকা হয়। এই বৈঠকে অংশগ্রহণের জন্য কাঠ ব্যবসায়ীদেরও নেয়ার জন্য শান্তিবাহিনীর পক্ষ থেকে উদ্যোগ নেয়া হয়। শান্তিবাহিনীর কালেক্টর লংগদু থানার মাইনীমুখ বাজারে এসে ব্যবসায়ীদের চিঠির মাধ্যমে বৈঠকে অংশগ্রহণ করার আমন্ত্রণ জানায়। কোনো বৈঠকে ব্যবসায়ীদের এভাবে গুরুত্ব দিয়ে ডাকা হয়নি। ফলে ৯ সেপ্টেম্বরের বৈঠকে ব্যবসায়ীদের প্রতি অতিরিক্ত গুরুত্ব দেয়ায় ব্যবসায়ীরা বিষয়টি এড়িয়ে যায়। কিন্তু কাঠুরিয়ারা প্রতিদিনের মতো সেইদিন সকাল বেলা স্বাভাবিকভাবেই পাহাড়ে প্রবেশ করতে শুরু করে। তখন শান্তিবাহিনীর পক্ষ থেকে তাদেরকে জানানো হয়, বড়বাবু আজ সবার সঙ্গে মিটিং করবেন। তাই আগে মিটিংয়ে যেতে হবে। এর পর যে যার কাজে যাবে। একথা বলেই এক সাথে চার-পাঁচজন বাঙালি কাঠুরিয়াকে কিছুদূর নিয়ে গিয়ে হাত-পা বেঁধে নির্মমভাবে হত্যা করে।   গণহত্যা  ১৯৯৬ সালের ৭ সেপ্টেম্বর তৎকালীন বিচ্ছিন্নতাবাদী সন্ত্রাসী গ্রুপ শান্তিবাহিনী লংগদুর ৩৬ জন বাঙালি কাঠুরিয়াকে কাজের কথা বলে পাকুয়াখালী এলাকার গহীন অরণ্যে ডেকে নিয়ে যায়।  সেখানে তাদের হাত-পা ও চোখ বেঁধে নির্যাতন চালিয়ে ৯ সেপ্টেম্বর ৩৫ জনকে নির্মমভাবে হত্যা করা হয়। সেদিনকার বাঁধা অবস্থা থেকে পালিয়ে আসা এক মাত্র ব্যক্তি মোহাম্মদ ইউনুছ মিয়া।  এই ইউনুছ মিয়ার দেখানো পথ ধরেই পরে ১১ সেপ্টম্বর পুলিশ ও সেনাবাহিনীর সহায়তায়  খুঁজে বের করা হয় ২৮ জনের ক্ষত-বিক্ষত, বিকৃত লাশ। কারো হাত নেই, কারো চোখ উপড়ে ফেলা হয়েছে, কারো কেটে নেয়া হয়েছে কান কিংবা পুরুষাঙ্গ। কাউকে লাঠি দিয়ে পিটিয়ে থেতলে দেয়া হয়েছে মাথা। আবার কাউকে জবাই করা হয়েছে অমানবিকভাবে। ৩৫ জনের মধ্যে ২৮ জন কাঠুরিয়ার লাশ পাওয়া গেলেও বাকি সাতজনের লাশ পাওয়া যায়নি।  নিহতদের তালিকা:  ক্রম নাম ক্রম নাম ১   ইসলাম উদ্দিন     ১৯ মোঃ আবদুল মিয়া ২   নজরুল ইসলাম     ২০ মোঃ হামিদ ৩   আবদুল হক     ২১ মোঃ মোস্তফা ৪   মোঃ ফজলুল হক     ২২ মোঃ হেলাল ৫   সুরুজ আলী     ২৩ মোঃ ওসমান গনি ৬   মোঃ গিয়াস উদ্দিন     ২৪ মোঃ রজব আলী  ৭   মোঃ দুলাল মিয়া     ২৫ মোঃ সেলিম ৮   মোঃ হোসেন আলী     ২৬ মোঃ নজরুল ইসলাম ৯   আহাম্মদ আলী     ২৭ মোঃ আবু বক্কর ১০  আহাদ আলী    ২৮ মোঃ আনসার আলী ১১  মোঃ আলাল উদ্দিন    ২৯ মোঃ আলাল উদ্দিন ১২  মোঃ হেলাল উদ্দিন    ৩০ মোঃ ঈমান আলী ১৩  আবুল কাশেম    ৩১ মোঃ মজিবুর রহমান ১৪  হাদিস মিয়া  ৩২ আলী হোসেন ১৫  উমেদ আলী  ৩৩ দুলাল মিয়া ১৬  মোঃ আমির হোসেন  ৩৪ মোঃ হান্নান মিয়া  ১৭  মোঃ আবদুল খালেক  ৩৫ মোঃ শরাফত উদ্দিন ১৮ আসর আলী   আরো দেখুন   পাকুয়াখালী থেকে ফিরে আসা ইউনুছ মিয়ার সাক্ষাৎকার   তথ্যসূত্র   বিষয়শ্রেণী:বাংলাদেশে হত্যাকাণ্ড
দক্ষিণপাড়া ইউনিয়ন বাংলাদেশের বগুড়া জেলার গাবতলী উপজেলার একটি ইউনিয়ন।  অবস্থান দক্ষিণপাড়া ইউনিয়ন উপজেলা সদর থেকে ২৫ কিলোমিটার ও জেলা সদর থেকে ২৭ কিলোমিটার দূরে অবস্থিত। যোগাযোগ  ইউনিয়নের যোগাযোগ ব্যবস্থা মোটামুটি ভালো। এখানে পাকা সড়ক ৮কিলোমিটার ও  ৪০ কিলোমিটার কাচাঁ সড়ক রয়েছে। আয়তন এই ইউনিয়নের মোট আয়তন ১৬.৪৫ বর্গকিলোমিটার। ইতিহাস এই ইউনিয়ন পূর্বে  কাগইল ইউনিয়নের মধ্যে অন্তর্ভুক্ত ছিল। পরবর্তীতে ১৯৯৩ সালে ইউনিয়নটি ভাগ হয়ে দক্ষিণপাড়া ইউনিয়ন নামে আর একটি ইউনিয়ন গঠিত হয়। দক্ষিণপাড়া গ্রামে অবস্থিত হওয়ায় গ্রামের নামে ইউনিয়নের নাম দেওয়া হয় দক্ষিণপাড়া ইউনিয়ন পরিষদ।  জনসংখ্যা এই ইউনিয়নের মোট জনসংখ্যা ১৯৪২২জন। ইউনিয়নের সাক্ষরতার হার ৩৯.৭০% এবং দারিদ্র্যতার হার ৫৫%।  প্রশাসনিক কাঠামো এই ইউনিয়ন ১১টি গ্রাম ও ৯টি মৌজা নিয়ে গঠিত।  শিক্ষা ব্যবস্থা এই ইউনিয়নের সাক্ষরতার হার ৩৯.৭০%। এখানে ৫টি সরকারি ও ২টি বেসরকারি প্রাথমিক বিদ্যালয় রয়েছে। এছাড়াও ২টি মাধ্যমিক বিদ্যালয় ও ২টি  এবতেদায়ী মাদ্রাসাও রয়েছে।  হাট-বাজার  ডাকুমারা হাট  লাংলুহাট  জনপ্রতিনিধি ইউনিয়নের বর্তমান চেয়ারম্যান এ্যাড.মোঃ রফিকুল ইসলাম ।  ধর্মীয় উপাসনালয়  মসজিদ ৪০টি  মন্দির ২টি  এতিমখানা ৩টি দর্শনীয় স্থান   উল্লেখযোগ্য ব্যক্তি   তথ্যসূত্র
থাম্ব|মূলধন বাজেটিং নিয়ে একটি আলোচনা পত্র মূলধন বাজেটিং (বা বিনিয়োগ মূল্যনির্ধারণ) () হল পরিকল্পনা প্রক্রিয়া যা কিনা একটি প্রতিষ্ঠানের দীর্ঘ মেয়াদী বিনিয়োগ যেমন, নতুন যন্ত্রপাতি, প্রতিস্থাপন যন্ত্রপাতি, নতুন গাছপালা, নতুন পণ্য এবং গবেষণা উন্নয়ন প্রকল্প হিসাবে নির্ধারণ করতে ব্যবহৃত হয়। এটা প্রধান পুঁজি, বা বিনিয়োগ, ব্যয়ের জন্য বাজেট।  অনেক প্রথাগত পদ্ধতি মূলধন বাজেটিং-এ ব্যবহৃত হয়, অন্তর্ভুক্ত কৌশল যেমন  আয়ের হিসাবরক্ষণ হার  পরিশোধ কাল  নিট বর্তমান মূল্য  লাভজনকতা সূচক  পরিশোধের অভ্যন্তরীণ হার  সংশোধিত পরিশোধের অভ্যন্তরীণ হার  সমতুল্য বার্ষিক বৃত্তি  আসল বিকল্প মূল্যনির্ধারণ  একটি সম্ভাব্য প্রকল্পের এর জীবনকাল নগদ অন্তর্প্রবাহ এবং নির্গমন যাতে কিনা উৎপন্ন আয় যথেষ্ট একটি লক্ষ্য পূরণের মাত্রা নির্ধারণ মূল্যায়ন করা হয়। আদর্শভাবে, ব্যবসা সব প্রকল্পের সুযোগ এবং যে ভাগী মান উন্নত অন্বেষণ করা উচিত। যাইহোক, কারণ পুঁজির পরিমাণ কোনো নতুন প্রকল্পের জন্য দেওয়া সময়ে উপলব্ধ সীমাবদ্ধ হয়, পরিচালনার মূলধন বাজেট কৌশল যা একটি প্রকল্পের সময় প্রযোজ্য সময়কালে সবচেয়ে রিটার্ন সমর্পণ করা হবে তা নির্ধারণ করতে ব্যবহার করা প্রয়োজন।  মূলধন বাজেট জনপ্রিয় পদ্ধতি হল নিট বর্তমান মূল্য (এনপিভি), পরিশোধের অভ্যন্তরীণ হার (আইআরআর), ছাড় ক্যাশফ্লাউ (ডিসিএফ) এবং পরিশোধ কাল।   তথ্যসূত্র    বহিঃসংযোগ   International Good Practice: Guidance on Project Appraisal Using Discounted Cash Flow, International Federation of Accountants, June 2008,   Prospective Analysis: Guidelines for Forecasting Financial Statements, Ignacio Velez-Pareja, Joseph Tham, 2008  To Plug or Not to Plug, that is the Question: No Plugs, No Circularity: A Better Way to Forecast Financial Statements, Ignacio Velez-Pareja, 2008  বিষয়শ্রেণী:কর্পোরেট ফাইন্যান্স বিষয়শ্রেণী:বিনিয়োগ বিষয়শ্রেণী:ব্যবসায় অর্থনীতি বিষয়শ্রেণী:ব্যবসায় নীতিশাস্ত্র বিষয়শ্রেণী:ব্যবসায় অর্থায়ন বিষয়শ্রেণী:কর্পোরেশনের অর্থায়ন বিষয়শ্রেণী:ব্যবসায়িক পরিকল্পনা
সিতা কাশেমী (, ‎) একজন আফগান গায়িকা, গীতিকার ও সুরকার। জন্ম ৬ এপ্রিল ১৯৮৩ সনে আফগানিস্তানের কাবুলে। ২০০৮ সনে আফগানিস্থানের সঙ্গীত জগতে প্রবেশ করেন। তিনি পশতু ও দারি ভাষায় গান গাইতে পারেন।   প্রথম জীবন  ছোট বেলা থেকেই সিতা কাশেমী একজন বিখ্যাত গায়িকা হতে চেয়েছিলেন। কিন্তু দুর্ভাগ্যবশত, আফগানিস্তানে গৃহযুদ্ধ শুরু হয়ে যায়।  সে সময়ে সিতার পরিবার তাকে নিয়ে পাকিস্থানে চলে যান। এবং একজন বয়স্ক ব্যক্তিকে বিয়ের করার আগপর্যন্ত তিনি সেখানেই ছিলেন। তার প্রথম বিবাহে তিনি অনেক কষ্ট ভোগ করেছেন যখন কিছুদিন পর তিনি জানতে পারেন তিনি তার স্বামীর প্রথম স্ত্রী নন। এতে তিনি মানসিকভাবে ভেঙ্গে পরেন। সিতা এই অবমাননাকর পরিস্থিতি থেকে  মুক্তি পেতে তার স্বামিকে তালাক দেন। তার দুইটি সন্তান রয়েছে,তারা উভই জার্মানিতে থাকেন।  পেশা  সিতার সঙ্গীত জীবন শুরু হয় বিভিন্ন ছোট অনুষ্ঠানে প্রখ্যাত শিল্পিদের(জাওয়াদ শরীফ) গান গেয়ে। ঠিক এমনি এক অনুষ্ঠানে সিতার সাথে পরিচয় হয় ভ্যালি হেজাজি নামের এক ক্যামেরা ম্যানের সাথে, যিনি এখনো একজন ক্যামেরাম্যান। ভিলি সিতাকে জিজ্ঞেস করেছিলেন সে তার সাথে একযোগে কাজ করতে আগ্রহী কিনা। সীতা রাজি হন এবং রচনা করেন,'বিয়া তু' এবং 'দিলবারে মেহেরবান' নামক গানগুলি এবং তা পরিবেশনও করেন। এর পর তিনি 'বা তাসউইরাম' নামের একটা একক গান করেন। পুরস্কার ও সম্মাননা বহিঃসংযোগ আরো দেখুন  তথ্যসূত্র  বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:কাবুলের ব্যক্তি বিষয়শ্রেণী:আফগান গায়িকা বিষয়শ্রেণী:ফার্সি ভাষার সঙ্গীতশিল্পী বিষয়শ্রেণী:২১শ শতাব্দীর গায়িকা বিষয়শ্রেণী:২১শ শতাব্দীর আফগান গায়িকা বিষয়শ্রেণী:১৯৭৯-এ জন্ম
গুলাব সিংহ রাজপুরোহিত হলেন ভারতীয় জনতা পার্টির একজন ভারতীয় রাজনীতিবিদ, যিনি রাজস্থানের সুমেরপুর (রাজস্থান বিধানসভা কেন্দ্র)-এর প্রতিনিধিত্ব করছেন।  তিনি ১৯৯০  এবং ১৯৯৩ সালে  রাজস্থানের একই কেন্দ্র থেকে বিজেপির টিকিটে নির্বাচনে জয়ী হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রাজস্থানের ভারতীয় জনতা পার্টির রাজনীতিবিদ বিষয়শ্রেণী:রাজস্থান বিধানসভার সদস্য বিষয়শ্রেণী:রাজস্থান বিধানসভার সদস্য ২০১৮-২০২৩
thumb|টিনে হালকেস (১৯৮৫) কাথারিনা ইয়োহানা মারিয়া হালকেস (ফ্লার্ডিনগেন, ২ জুলাই ১৯২০ - নাইজমেগেন, ২১ এপ্রিল ২০১১) একজন ডাচ ধর্মতত্ত্ববিদ ও নারীবাদী ছিলেন। তিনি নেদারল্যান্ডসের প্রথম নারী অধ্যাপক ছিলেন। তিনি রাডবাউড বিশ্ববিদ্যালয় নাইজমেগেনে ১৯৮৩ থেকে ১৯৮৬ সাল পর্যন্ত নারীবাদ ও খ্রিস্টধর্ম বিষয়ে অধ্যাপনা করেন। তিনি একজন রোমান ক্যাথলিক ছিলেন এবং মূলত ডাচ ভাষা ও সাহিত্য বিষয়ে শিক্ষালাভ করেছিলেন। পরবর্তীতে তিনি চার্চের নারী আন্দোলনে সক্রিয় হন এবং তখন বিতর্ক সৃষ্টি হয়। তখন ১৯৮৫ সালে পোপ জন পল দ্বিতীয় এর নেদারল্যান্ডস সফরের সময় তাকে বক্তব্য দেওয়া থেকে বিরত রাখা হয়। তাকে নেদারল্যান্ডসের নারীবাদী ধর্মতত্ত্বর প্রতিষ্ঠাতা বলা হয়।   অর্জন  হালকেস ছিলেন রাডবাউড বিশ্ববিদ্যালয়ের (তৎকালীন ক্যাথলিক বিশ্ববিদ্যালয় নাইজমেগেন) নারীবাদ ও খ্রিস্টধর্ম বিষয়ের প্রথম অধ্যাপক।http://www.halkesfonds.nl/ কাথারিনা হালকেস ফাউন্ডেশন  তথ্যসূত্র  বহিঃসংযোগ অধ্যাপক হালকেসের রাডবাউড বিশ্ববিদ্যালয় নাইজমেগেন থেকে অবসর গ্রহণের বক্তৃতা। কাথারিনা হালকেস ফাউন্ডেশন  বিষয়শ্রেণী:১৯২০-এ জন্ম বিষয়শ্রেণী:২০১১-এ মৃত্যু বিষয়শ্রেণী:২০শ শতাব্দীর ওলন্দাজ রোমান ক্যাথলিক ধর্মতত্ত্ববিদ বিষয়শ্রেণী:২১শ শতাব্দীর ওলন্দাজ রোমান ক্যাথলিক ধর্মতত্ত্ববিদ বিষয়শ্রেণী:ওলন্দাজ নারীবাদী বিষয়শ্রেণী:খ্রিস্টান নারীবাদী ধর্মতত্ত্ববিদ বিষয়শ্রেণী:ফ্লার্ডিনগেনের মানুষ বিষয়শ্রেণী:রাডবাউড বিশ্ববিদ্যালয় নাইজমেগেনের একাডেমিক কর্মী